গুটখার পিক ফেললেই জরিমানা! কড়া হলেন মমতা

কলকাতা: গুটখার পিক এদিক ওদিক আর যাবেনা ফেলা। কারণ রাজ্যের তরফ থেকে গুটখার পিক ফেলার আইনে হতে চলেছে কড়াকড়ি। কড়া অবস্থান গ্রহণ করলেন মুখ্যমন্ত্রী মমতা বন্দোপাধ্যায়।

উল্লেখ্য, পশ্চিমবঙ্গের রাস্তা ঘাটে যত্রতত্র ফেলা যাবেনা থুতু বা পানের পিক এই আইন আগে থেকেই ছিল। কিন্তু মুখ্যমন্ত্রীর মতে সেই আইন যথেষ্ট নয়। কারণ আইন থাকা সত্ত্বেও প্রায় কেউই এই কাজ থেকে বিরত হননা। মুখ্যমন্ত্রীর মতে আরও কড়া করতে হবে এই নিয়ম, এমন ঘটনা ঘটলেই দিতে হবে শাস্তি, আর আইনে এই বদল আনলেই তবেই বদলাতে পারে ছবি বলে মত মুখ্যমন্ত্রীর।

আরও পড়ুন: রাত পোহালেই দিল্লির বিধানসভা নির্বাচন, আপ, বিজেপি, কংগ্রেসের ভাগ্যপরীক্ষা

আজ অর্থাৎ মঙ্গলবার মন্ত্রিসভার বৈঠক ছিল। আর সেখান থেকেই মুখ্যমন্ত্রী এই সমস্যা সমাধানের উপায় হিসেবে আইনে কড়াকড়ি আনার প্রস্তাব দেন। ২০০১ সালে যত্রতত্র থুতু এবং গুটখা ফেলার বিরুদ্ধে রাজ্যের তরফ থেকে ‘দ্য ওয়েস্ট বেঙ্গল প্রোহিবিশন অফ স্মোকিং অ্যান্ড স্পিটিং অ্যান্ড প্রোটেকশন অফ হেল্থ অফ নন-স্মোকারস অ্যান্ড মাইনর’ অ্যাক্ট আনা হয়। আর সেই অ্যাক্টের অধীনে এবার আসতে চলেছে জরিমানা পদ্ধতি। প্রথমবার প্রকাশ্যে থুতু বা গুটখার পিক ফেললে ১,০০০ টাকা জরিমানা দিতে হবে, এবং সেই ব্যক্তি যদি প্রকাশ্যে আবারও থুতু বা গুটখার পিক ফেলেন তাহলে জরিমানার পরিমাণ ২,০০০ থেকে ৫,০০০ টাকা পর্যন্ত হতে পারে বলে জানা যাচ্ছে। ইতিমধ্যেই মুখ্যমন্ত্রী মমতা বন্দোপাধ্যায় মুখ্যসচিব মনোজ পন্থকে এই বিষয়ে দ্রুত পদক্ষেপ নেওয়ার নির্দেশ দেওয়া হয়েছে।

রাস্তাঘাটে প্রায় প্রতিদিনের চেনা ছবি এটি। শহর কলকাতার যত্রতত্র দেখা যায় গুটখা বা পানের পিক পরে রয়েছে। যার জেরে অপরিচ্ছন্তার সীমারেখা পেরিয়ে গেছে বললেই চলে। আর সেই কথাকেই মাথায় রেখে এবার রাজ্যের তরফ থেকে এই আইনে আনা হতে চলেছে আরও কড়াকড়ি।

দেখুন অন্য খবর